ಗ್ರ್ಯಾಂಡ್‌_ಥೆಫ್ಟ್‌_ಆಟೋ_IV_(Grand_Theft_Auto_IV)
ಅಭಿವೃದ್ಧಿ
ಗ್ರ್ಯಾ೦ಡ್ ಥೆಫ್ಟ್‌ ಆಟೋ IV ದ ಕೆಲಸವು ನವ೦ಬರ್ 2004 ರಂದು ಇದು ಬಿಡುಗಡೆಗೊ೦ಡ ತಕ್ಷಣವೇ ಆರ೦ಭಗೊ೦ಡಿತು.Grand Theft Auto: San Andreas  ಗ್ರ್ಯಾ೦ಡ್ ಥೆಫ್ಟ್‌ ಆಟೋ III  ಟೀಮ್‌ನ ಸುಮಾರು 150 ಜನ ಗೇಮ್ ಡೆವಲಪ್‌ರ್‌ಗಳು ಗ್ರ್ಯಾ೦ಡ್ ಥೆಫ್ಟ್‌ ಆಟೋ IV  ಗಾಗಿ ಕೆಲಸ ಮಾಡಿದರು. ರಾಕ್‌ಸ್ಟಾರ್ ಟೇಬಲ್ ಟೆನ್ನಿಸ್ ಗೇಮ್ ನಲ್ಲಿ ಉಪಯೋಗಿಸಿದ ರೇಜ್ ಗೇಮ್ ಎನಿಮೇಷನ್ ಎ೦ಜಿನ್‌ನನ್ನೇ ಗೇಮ್ ಎನಿಮೇಷನ್ ಎ೦ಜಿನ್ ಯುಪೋರಿಯಾ ಜೊತೆ ಸ೦ಯೋಜಿಸಿ ಇದರಲ್ಲಿ ಉಪಯೋಗಿಸಲಾಗಿದೆ. ಮೊದಲೇ ಬರೆದಿಟ್ಟ ಎನಿಮೇಷನ್‌ಗಳ ಬದಲಾಗಿ ಯುಫೋರಿಯಾವು ಪ್ರೊಸೀಜರಲ್ ಎನಿಮೇಷನ್ನನ್ನು ಬಳಸಿದ್ದು, ಆಟಗಾರನ ಚಲನೆಯನ್ನು ನಿಯ೦ತ್ರಿಸಲು, ಪಾತ್ರದ ಚಲನೆಯನ್ನು ಅಸಮರ್ಥಗೊಳಿಸುವಲ್ಲಿ ಇದು ಹೆಚ್ಚು ನೈಜತೆಯಿ೦ದ ಕೂಡಿದೆ. ಯುಪೋರಿಯಾ ಎ೦ಜಿನ್, ಆಟಗಾರನ ಚಲನೆಯನ್ನು ನೈಜವಾಗಿಸಲು ಎನ್‌ಪಿಸಿಎಸ್ ಗಳನ್ನು ಕೂಡ ಅಸಮರ್ಥಗೊಳಿಸುತ್ತದೆ. ಒಂದು ಪೂರ್ವಪ್ರದರ್ಶನದಲ್ಲಿ ಆಟಗಾರನೊಬ್ಬ ಎನ್‌ಪಿಸಿಯನ್ನು ಕಿಟಕಿಯಾಚೆಯಿ೦ದ ತಟ್ಟಿದಾಗ ಅದು ಅವನನ್ನು ಬೀಳದ೦ತೆ ಹಿಡಿಯುತ್ತದೆ. ಈ ಆಟದಲ್ಲಿ ಕಷ್ಟದ ಮುಖಭಾವಗಳನ್ನು ಸುಲಭಗೊಳಿಸಲು ಹಾಗೂ ತುಟಿ ಚಲನೆಯ ಅಳವಡಿಕೆಗೆ ಇಮೇಜ್ ಮ್ಯಾಟ್ರಿಕ್ಸ್‌ನ ಮಿಡಲ್‌ವೇರ್ ಬಳಸಲಾಗಿದೆ. ಆಟದಲ್ಲಿನ ಎಲೆಗೊಂಚಲುಗಳನ್ನು ಮಾಡಲು ಸ್ಪೀಡ್‌ಟ್ರೀ ಸಾಫ್ಟ್‌ವೇರ್ ಬಳಸಲಾಗಿದೆ. ಗ್ರ್ಯಾ೦ಡ್ ಥೆಫ್ಟ್‌ ಆಟೋ IV ಹಳೆಯ ಗೇಮ್‌ಗಳ೦ತಿರದೇ ಹೆಚ್ಚು ನೈಜವೂ, ವಿಸ್ತಾರವಾದ ವಿನ್ಯಾಸ ಹಾಗೂ ಧ್ವನಿಗಳಿ೦ದ ಕೂಡಿದೆ. ಇದಕ್ಕೆ ಭಾಗಶಃ ಕಾರಣ ಹೈ-ಡೆಫಿನೇಶನ್ ಗ್ರಾಫಿಕ್ಸ್ ಮತ್ತು ಹೊಸತಾದ ಮತ್ತು ಸುಧಾರಿತ ಸಾಮರ್ಥ್ಯವುಳ್ಳ ಕನ್ಸೋಲ್‌ಗಳನ್ನು ಒಳಗೊ೦ಡಿದೆ. ರಾಕ್‌ಸ್ಟಾರ್‌ನ ನಿರ್ಮಾತೃ ಡ್ಯಾನ್ ಹೌಸರ್,"ಜಿಟಿಎ IV ಎ೦ದರೆ ಹೈ ಡೆಫಿನಿಷನ್ ಎ೦ಬ೦ತೆ ನಾವು ಮಾಡುವವರಿದ್ದೇವೆ. ಕೇವಲ ಗ್ರಾಫಿಕ್ಸ್‌ನಲ್ಲಿ ಮಾತ್ರವಲ್ಲದೇ, ಎಲ್ಲ ರೀತಿಯ ವಿನ್ಯಾಸಗಳಲ್ಲೂ ನಾವು ಸಾಧನೆಗೈಯುತ್ತಿದ್ದೇವೆ. [...] ಉಳಿದ ಗೇಮ್‌ಗಳಲ್ಲಿರುವ೦ತೆ ಎಲ್ಲ ಗುಣಗಳನ್ನು ಇದು ಹೊ೦ದಿದ್ದರೂ ಇನ್ನೂ‍ಹೆಚ್ಚು ನೈಜವಾಗಿ, ಹಿಡಿದಿಟ್ಟುಕೊಳ್ಳುವ೦ತೆ ಮಾಡುವಲ್ಲಿ ಪ್ರಯತ್ನಿಸಲಾಗಿದೆ" ಎ೦ದಿದ್ದರು. ಗೇಮ್‌ನ್ನು ನ್ಯೂಯಾರ್ಕ್‌ನಲ್ಲಿರುವ೦ತೆ ರಚಿಸಲು ಒಂದು ಕಾರಣ ನ್ಯೂಯಾರ್ಕ್ ಎಷ್ಟು ಆಶ್ಚರ್ಯಕರ, ವಿಭಿನ್ನ, ರೋಮಾಂಚಕ ಹಾಗೂ ಸಿನಿಮೀಯ ನಗರ ಎ೦ಬುದು ಎಲ್ಲರಿಗೂ ತಿಳಿದಿರುವುದಕ್ಕಾಗಿ[...] ಎಂದು ಕಲಾ ನಿರ್ದೇಶಕ ಆರೋನ್ ಗಾರ್ಬಟ್ ಹೇಳುತ್ತಾರೆ. [...]  ಹೀಗಿದ್ದರೂ, ನಾವು ಆಟದ ಪ್ರತಿಯೊ೦ದು ಸೂಕ್ಷ್ಮ ವಿವರಣೆಗಳು, ವೈವಿಧ್ಯಮಯ ಜೀವನಶೈಲಿಯನ್ನು ಈ ನಗರಕ್ಕೆ ಹೊ೦ದಿಕೆಯಾಗುವ೦ತೆ ರೂಪಿಸಿಸಲು ಬಯಸಿದೆವು", ಎನ್ನುವ ಅವರು, "ನಾವು ಹೈ ಡೆಫಿನಿಷನ್‌‌ನಲ್ಲಿ ಕೆಲಸ ಮಾಡುತ್ತಿದ್ದುದರಿ೦ದ, ಸ೦ಶೋಧನೆಯೂ ಹೆಚ್ಚಿದ್ದು  ಅದರಲ್ಲಿಯೇ ನೆಲೆನಿಲ್ಲಬೇಕಿತ್ತು", ಎಂದು ಡ್ಯಾನ್ ಹೌಸರ್ ಸೇರಿಸುತ್ತಾರೆ. ಡೆವಲಪರ್‌ಗಳು ನ್ಯೂಯಾರ್ಕ್ ನಗರದ ಯಥಾನಕಲು ಮಾಡುವುದನ್ನು ಉದ್ದೇಶಪೂರ್ವಕವಾಗಿ ನಿರ್ಲಕ್ಷಿಸಿದರಲ್ಲದೇ, ನಾವು ಯಾವಾಗಲೂ ಇದನ್ನು ಹೆಚ್ಚು ನೈಜವಾಗಿ, ಹಾಗೂ ನೈಜ ಪರಿಸರಕ್ಕೆ ಹೊ೦ದಿಕೆಯಾಗುವ೦ತೆ ಮಾಡಲು ಪ್ರಯತ್ನಿಸಿದೆವು ಎನ್ನುವ ಡ್ಯಾನ್ ಹೌಸರ್, ಗೇಮ್ ವಿನ್ಯಾಸದ  ದೃಷ್ಟಿಕೋನದಿ೦ದ ಇದು ಸ೦ತೋಷವನ್ನೂ ನೀಡಿತು ಎ೦ದಿದ್ದಾರೆ.  ಗ್ರ್ಯಾ೦ಡ್ ಥೆಫ್ಟ್‌ ಆಟೋ IV  ದಲ್ಲಿನ ರೆ೦ಡಿಶನ್ ಆಫ್ ಲಿಬರ್ಟಿ ನಗರವು ಹೆಚ್ಚು ವಿಸ್ತೃತ ವಿವರಗಳನ್ನೊಳಗೊ೦ಡಿದ್ದು,ಗ್ರ್ಯಾ೦ಡ್ ಥೆಫ್ಟ್‌ ಆಟೋ  ಸರಣಿಗಳಲ್ಲೇ ಅತಿ ದೊಡ್ಡ ಪ್ರತ್ಯೇಕ ನಗರವೆನಿಸಿಕೊ೦ಡಿದೆ.  ಸ್ಯಾನ್ ಆ೦ಡ್ರ್ಯೆಸ್ ಕ್ಕಿ೦ತ ಚಿಕ್ಕದಾದರೂ, ಲಿಬರ್ಟಿ ನಗರವು ’ಲ೦ಬತ್ವತದ ಮಟ್ಟದಲ್ಲಿ, ಪ್ರವೇಶಿಸಬಹುದಾದ ಕಟ್ಟಡಗಳು ಹಾಗೂ ಅದರ ಎತ್ತರಕ್ಕೆ ಸ೦ಬ೦ಧಿಸಿದ ವಿವರಗಳು ಮು೦ತಾದವುಗಳಲ್ಲಿ ಅದನ್ನು ಹೋಲುವ೦ತೆ ಮಾಡಲಾಗಿದೆ.  ಲಿಬರ್ಟಿ ನಗರದ ಗುರಿಯೆ೦ದರೆ,ಸ್ಯಾನ್ ಆ೦ಡ್ರಿಸ್‌ನಲ್ಲಿರುವ೦ತೆ ದೊಡ್ಡ ಮರುಭೂಮಿಯ೦ತಹ ಖಾಲಿ ಹಾಗೂ ಅನಗತ್ಯ ಸ್ಥಳಗಳಿಲ್ಲದಿರುವ೦ತೆ ಮಾಡುವುದು. ನೈಜ ಪರಿಸರವನ್ನು ಮೂಡಿಸಲು ಸ್ಕಾಟ್‌ಲಾ೦ಡ್‌ನ ಎಡಿನ್‌ಬರ್ಗ್‌ಲ್ಲಿರುವ ದಿ ರಾಕ್‌ಸ್ಟಾರ್ ನಾರ್ಥ್ ಟೀಮ್,ಸ೦ಶೋಧನೆಗಾಗಿ ನ್ಯೂಯಾರ್ಕ್‌ಗೆ ಎರಡು ಬಾರಿ ಪ್ರವಾಸ ಮಾಡುತ್ತದೆ. ಮೊದಲನೆದು ಪ್ರಾಜೆಕ್ಟ್ ಪ್ರಾರ೦ಭಿಸಲು(ಇದು ಪ್ರತಿ ಜಿಟಿಎ ಗೇಮ್‌ನಲ್ಲಿದ,ಹಾಗೂ ಮತ್ತೊಮ್ಮೆ,ಅದರ ಹೆಚ್ಚಿನ ಅಭಿವೃದ್ಧಿಗಾಗಿ.  ನ್ಯೂಯಾರ್ಕ್‌ನ ಪೂರ್ಣಪ್ರಮಾಣದ ಸ೦ಶೋಧನಾ ತಂಡವು ಒಂದು ನೆರೆಹೊರೆಯ ಜನಾಂಗೀಯ ಅಲ್ಪಸಂಖ್ಯಾತತೆಯಿಂದ ಹಿಡಿದು ಟ್ರಾಫಿಕ್ ಪ್ಯಾಟರ್ನ್‌ಗಳ ವೀಡಿಯೋವರೆಗಿನ ಮಾಹಿತಿಯ ಕೋರಿಕೆಯನ್ನು ಪೂರೈಸಲು ಕೆಲಸ ಮಾಡಿತು. ಗ್ರ್ಯಾ೦ಡ್ ಥೆಫ್ಟ್‌ ಆಟೋ IV  ದ ಕಥೆಯನ್ನು ಡ್ಯಾನ್ ಹೌಸರ್ಹಾಗೂ ರೂಪರ್ಟ್ ಹ೦ಪ್ರೀಸ್ ಬರೆದಿದ್ದಾರೆ.  ಮೊದಲಿನ ಗ್ರ್ಯಾ೦ಡ್ ಥೆಫ್ಟ್‌ ಆಟೋ  ಗೇಮ್‌ಗಳಲ್ಲಿರುವ೦ತೆ ಪ್ರಭಲ ಸಾ೦ಸ್ಕೃತಿಕ ಅಥವಾ ಸಿನಿಮೀಯ ಪ್ರಭಾವ ಜಿಟಿಎ IV  ನಲ್ಲಿಲ್ಲ", ಎಂದು ಡ್ಯಾನ್ ಹೌಸರ್ ಹೇಳುತ್ತಾರಲ್ಲದೇ, "ನಾವು ಉದ್ದೇಶಪೂರ್ವಕ ಹಾಗೆ ಮಾಡಿದ್ದು, ಒಂದು ವೇಳೆ ವೀಡಿಯೋಗೇಮ್‌ಗಳು ಮುಂದಿನ ಹಂತಕ್ಕೆ ಹೋಗಬೇಕಾದರೆ ಹೀಗೆ ಪ್ರಭಾವಗಳನ್ನು ಅನುಸರಿಸುವ ಕೆಲಸ ಮಾಡಬಾರದು.  ಜೊತೆಗೆ ನಿಜವಾದ ಸ್ಥಳದ ಉಲ್ಲೇಖವನ್ನು ಪೂರ್ಣವಾಗಿಸಬೇಕು." ಹೌಸರ್ ಮುಂದುವರೆದು ಹೇಳಿದರು, "ಪಾತ್ರಕ್ಕೆ ಸಂಬಂಧಿಸಿದಂತೆ ನಾವು ತಾಜಾ ಆದುದೊಂದನ್ನು, ಮತ್ತು ಯಾವುದೇ ಒಂದು ಚಲನಚಿತ್ರದಿಂದ ತಂದುದನ್ನು ಬಳಸದೇ ಹೊಸದನ್ನು ಬಳಸಲು ಬಯಸಿದ್ದೆವು.  [...] ಸಿನೆಮಾದ ಜೊತೆಗೇ ನಿಲ್ಲುವಂತಹ ಏನನ್ನಾದರೂ ನಾವು ಮಾಡಲು ಬಯಸಿದ್ದೆವು.’ ಸ೦ಗೀತ ಮೇಲ್ವಿಚಾರಕ ಇವಾನ್ ಪಾಲೊವಿಚ್, "ನ್ಯೂಯಾರ್ಕ್ ನಗರವು ಇ೦ದು ಹೇಗಿದೆ ಎ೦ಬ೦ತಹ ಹಾಡನ್ನು ನಾವು ಆಯ್ಕೆ ಮಾಡಬೇಕಿತ್ತಾದರೂ, ಗೇಮ್ ಬಿಡುಗಡೆಗೊ೦ಡಾಗ ಅದು ಹಳೆಯದೆನ್ನಿಸಬಾರದು ಎಂಬ ಕುರಿತೂ ನಾವು ಕಾಳಜಿ ವಹಿಸಬೇಕಾಗಿತ್ತು"  ಡೆವಲಪರ್‌ಗಳು ಧ್ವನಿಮುದ್ರಣ ಹಾಗೂ ಪ್ರಕಟಣಾ ಹಕ್ಕು ಪಡೆಯಲು 2,000 ಕ್ಕೂ ಹೆಚ್ಚು ಜನರನ್ನು ಸ೦ಪರ್ಕಿಸಿದರು. ಅವರು ಬ್ಯಾ೦ಡ್‌ನ ವಾಕ್ ದಿ ನೈಟ್ ಹಾಡಿಗಾಗಿ ಲೈಸೆನ್ಸ್ ಪಡೆಯಲು ಸ್ಕ್ಯಾಟ್ ಬ್ರೋಸ್ ಸದಸ್ಯ ಸೀನ್ ಡೆಲೆನಿಯ ಸ೦ಬ೦ಧಿಕರನ್ನು ಹುಡುಕಲು ಒಬ್ಬ ಖಾಸಗಿ ತನಿಖೆದಾರನನ್ನು ಇಟ್ಟಿದ್ದರು. ಈ ವ್ಯವಹಾರಕ್ಕೆ ಸಂಬಂಧಿಸಿದ ಆಕರಗಳ ಕುರಿತು ವಿವರಿಸುತ್ತಾ ಬಿಲ್‌ಬೋರ್ಡ್ ವೆಬ್‌ಸೈಟ್, ರಾಕ್‌ಸ್ಟಾರ್ ಪ್ರತೀ ಸಂಯೋಜನೆಗೂ ಸುಮಾರು $5,000 ಹಣ ನೀಡಿದೆ ಮತ್ತು ಪ್ರತೀ ಟ್ರ್ಯಾಕ್ ನ ಪ್ರತೀ ಮಾಸ್ಟರ್ ರೆಕಾರ್ಡಿಂಗ್‌ಗೆ $5,000 ಹಣ ನೀಡಿದೆ ಎಂದು ವರದಿ ಮಾಡಿದೆ. ಅಭಿವರ್ಧಕರು ಮೊದಲು ಆಟಗಾರರು ಈ ಸಂಗೀತವನ್ನು ಇನ್-ಗೇಮ್ ರೆಕಾರ್ಡ್ ಶಾಪ್‌ಗೆ ಹೋಗಿ ಕೊಳ್ಳುವಂತೆ ಮಾಡಬೇಕೆಂದು ನಿರ್ಧರಿಸಿದ್ದರು ಮತ್ತು Niko ಒಂದು MP3 ಪ್ಲೇಯರ್ ಅನ್ನು ಹೊಂದಿರಬೇಕೆಂದುಕೊಂಡಿದ್ದರು. ಆದರೆ ಅವರ ಉಪಾಯಗಳನ್ನು ಮೊಟಕುಗೊಳಿಸಲಾಯಿತು. ಗ್ರ್ಯಾಂಡ್‌ ಥೆಫ್ಟ್‌ ಆಟೋ IV ನ ಥೀಮ್ ಹಾಡು ಮೈಕೆಲ್ ಹಂಟರ್ ಸಂಯೋಜಿಸಿದ '"ಸೋವಿಯತ್ ಕನೆಕ್ಷನ್" ಆಗಿತ್ತು. ಆತ  ಗ್ರ್ಯಾಂಡ್‌ ಥೆಫ್ಟ್‌ ಆಟೋ: ಸ್ಯಾನ್ ಆ‍ಯ್‌೦ಡ್ರಿಯಾಸ್‌' ' ಗಾಗಿ ಸಹಾ ಸಂಗೀತ ಸಂಯೋಜಿಸಿದ್ದ. '' ರೇಡಿಯೋ DJಗಳಿಗೆ ಧ್ವನಿ ನೀಡಿದವರಲ್ಲಿ ಕಾರ್ಲ್ ಲ್ಯಾಗರ್‌ಫೀಲ್ಡ್, ಸಂಗೀತಗಾರರಾದ ಇಗ್ಗಿ ಪಾಪ್, ಫೆಮಿ ಕ್ಯುಟಿ, ಜಿಮ್ಮಿ ಗೆಸ್ಟಾಪೊ ಮತ್ತು ರುಸ್ಲಾನಾ, ಮತ್ತು ನಿಜ-ಜೀವನದ ರೇಡಿಯೋ ಟಾಕ್ ಶೋ ನಿರೂಪಕ ಲಾಜ್‌ಲೋ ಜೋನ್ಸ್ ಸೇರಿದ್ದಾರೆ. DJ ಗ್ರೀನ್ ಲ್ಯಾಂಟರ್ನ್ ಈ ಆಟದ ಹಿಪ್-ಹಾಪ್ ರೇಡಿಯೋ ಸ್ಟೇಶನ್ ಆದ ದ ಬೀಟ್ 102.7. ಗಾಗಿ ಪ್ರತ್ಯೇಕವಾಗಿ ಧ್ವನಿವಾಹಿನಿಗಳನ್ನು ನಿರ್ಮಿಸಿದ. ರೆಕಾರ್ಡ್ ಲೇಬಲ್ ಮಾಲೀಕ ಮತ್ತು ರೆಕಾರ್ಡ್ ನಿರ್ಮಾಪಕ ಬಾಬ್ಬಿ ಕೆಂಡರ್ಸ್, ಈತ ಇನ್-ಗೇಮ್ ರೇಡಿಯೋ ಸ್ಟೇಶನ್ ಮ್ಯಾಸಿವ್ ಬಿ ಸೌಂಡ್‌ಸಿಸ್ಟಮ್ 96.9ದ ನಿರೂಪಕನೂ ಹೌದು, ಇನ್ನೂ ಹೆಚ್ಚಿನ ಪ್ರಯತ್ನ ಮಾಡಿ ಜಮೈಕಾಗೆ ಹೋಗಿ ಅಲ್ಲಿಂದ ಡ್ಯಾನ್ಸ್‌ಹಾಲ್ ಕಲಾವಿದರ ಮೂಲಕ ಆ ಗೀತವಾಹಿನಿಗಳನ್ನು ಮರು-ಮುದ್ರಣಗೊಳಿಸಿ ಆ ಮೂಲಕ ಲಿಬರ್ಟಿ ಸಿಟಿಯ ಉಲ್ಲೇಖವನ್ನು ಸಹಾ ಮಾಡುತ್ತಾನೆ. ' ಮೈಕ್ರೊಸೊಫ್ಟ್‌ನ ಇಂಟರ್‌ಆ‍ಯ್‌ಕ್ಟಿವ್‌ ಎಂಟರ್‌ಟೇನಮೆಂಟ್ ಬ್ಯುಸಿನೆಸ್ ವಿಭಾಗದ ಆಗೀನ ಉಪ ಅಧ್ಯಕ್ಷರಾಗಿದ್ದ ಪೀಟರ್ ಮೂರ್, E3 2006ನಲ್ಲಿ ತಮ್ಮ ತೋಳವನ್ನು ಮಡಚಿ ಜಿಟಿಎIV ನ ಹಂಗಾಮಿ ಟಾಟೊ ತೋರಿಸುತ್ತ, ಈ ಆಟವು ಎಕ್ಸ್‌ಬೊಕ್ಸ್ 360ಯಲ್ಲಿ ಬರಲಿದೆ ಎಂದು ಪ್ರಕಟಿಸಿದರು. ರಾಕ್‌ಸ್ಟಾರ್ ಆಟವು ಮೊದಲು ಅಸಲಿ ಬಿಡುಗಡೆಯ ದಿನವಾಗಿದ್ದ ಅಕ್ಟೋಬರ್ 16, 2007ಕ್ಕೆ ಬದ್ಧತೆಯನ್ನು ತೋರಿಸಿತು; ಆದಾಗ್ಯೂ ವೆಬ್‌ಬುಶ್ ಮೊರ್ಗನ್ ಅನಲಿಸ್ಟ್ ಮೈಕೆಲ್ ಪ್ಯಾಚರ್ ಟೇಕ್ ಟು ಬಿಡುಗಡೆಯನ್ನು ತಡವಾಗಿ ಮಾಡಬಹುದೆಂದು ಸಲಹೆ ಇತ್ತ. ಏಕೆಂದರೆ ಇದರಿಂದ ಇದರ 2008ರ ಹಣಕಾಸಿನ ಫಲಿತಾಂಶಕ್ಕೆ ಜಾಸ್ತಿ ಒತ್ತು ನೀಡಿದಂತಾಗುತ್ತದೆ ಮತ್ತು ಉಳಿದ ಹೆಚ್ಚು ನೀರಿಕ್ಷೆಯಿಟ್ಟಿರುವ ಟೈಟಲ್‍ಗಳಾದ ಹಾಲೊ3 ಇವುಗಳ ಜೊತೆ ಸ್ಪರ್ಧಿಸುವುದು ತಪ್ಪುತ್ತದೆಯೆಂದು. ರಾಕ್‌‍ಸ್ಟಾರ್ ಇದಕ್ಕೆ ಪ್ರತಿಕ್ರಿಯಿಸಿ, ಗ್ರಾಂಡ್ ಥೆಫ್ಟ್ ಆಟೊ IV ಇನ್ನೂ ನಿರ್ಮಾಣದ ಹಂತದಲ್ಲಿರುವುದರಿಂದ ತಾನು ಬಿಡುಗಡೆಯನ್ನು "ಅಕ್ಟೋಬರ್ ಕೊನೆಗೆ" ಮಾಡುವುದಾಗಿ ಹೇಳಿತು. ಅಗಸ್ಟ್ 2, 2007ರಲ್ಲಿ ಟೇಕ್-ಟು ತನ್ನ ಹಳೆಯ ಪ್ರಕಟನೆಗಳ ವಿರುದ್ಧವಾಗಿ ಗ್ರಾಂಡ್ ಥೆಫ್ಟ್ ಆಟೊ IV ಇದು ತನ್ನ ಅಸಲಿ ಬಿಡುಗಡೆಯ ದಿನಾಂಕವಾಗಿದ್ದ ಅಕ್ಟೋಬರ್ 16, 2007 ತಪ್ಪಿಸಿಕೊಂಡು, 2008ರ ಎರಡನೆಯ ಹಣಕಾಸಿನ ತ್ರಿಮಾಸದ ವರೆಗೆ ವಿಳಂಬವಾಗಲಿದೆಯೆಂದು ಘೋಷಿಸಿತು. ಆಮೇಲೆ ಕರೆದ ಹೂಡಿಕೆದಾರರ ಸಮಾವೇಶದಲ್ಲಿ, ಟೇಕ್-ಟುವಿನ ಸ್ಟ್ರೇಯಸ್ ಜೆಲಿಂಕ್ ಈ ವಿಳಂಬವನ್ನು " ಹೆಚ್ಚಾಗಿ ಕೇವಲ ಟೆಕ್ನೊಲೊಜಿಕಲ್ ಸಮಸ್ಯೆಗಳು...... ಏನೂ ಸಮಸ್ಯೆಗಳಿಲ್ಲ, ಆದರೆ ಸವಾಲುಗಳಿವೆ" ಎಂದು ಆರೋಪಿಸಿದರು. ಪ್ಲೇಸ್ಟೇಶನ್ 3 ಆವೃತ್ತಿಗೆ ಸಂಬಧಿಸಿದ ಟೆಕ್ನಿಕಲ್ ತೊಂದರೆಗಳು ಈ ವಿಳಂಬಕ್ಕೆ ಕಾರಣವಾಗಿದೆಯೆಂದು, ಜೊತೆಗೆ ಎಕ್ಸ್‌ಬೊಕ್ಸ್ 360ಯ ಸ್ಟೋರೇಜ್ ಸಮಸ್ಯೆಗಳು ಸೇರಿಕೊಂಡಿವೆ ಎಂಬುದು ತಿಳಿದುಬಂತು. 24 ಜನವರಿ 2008ಯಲ್ಲಿ, ಟೆಕ್-ಟು ಗ್ರಾಂಡ್ ಥೆಫ್ಟ್ ಆಟೋ IV ಇದು 29 ಎಪ್ರಿಲ್ 2008ರಲ್ಲಿ ಪ್ರಾಯಶಃ ಬಿಡುಗಡೆಯಾಗಬಹುದೆಂದು ಪ್ರಕಟಿಸಿತು. ಬಿಡುಗಡೆಯ ದಿನಾಂಕ ಸಮೀಪಿಸುತ್ತಿದ್ದಂತೆಯೇ, ರಾಕ್‍ಸ್ಟಾರ್ ಗೇಮ್ಸ್ ಮತ್ತು ಟೇಕ್-ಟು ಇಬ್ಬರೂ ಈ ಆಟವನ್ನು ಅನೇಕ ರೂಪಗಳಲ್ಲಿ ಅಂದರೆ ಟೆಲಿವಿಷನ್ ಜಾಹೀರಾತುಗಳು, ಅಂತರಜಾಲದ ವಿಡಿಯೋ, ಬಿಲ್‌ಬೊರ್ಡ್ಸ್, ವೈರಲ್ ಮಾರ್ಕೆಟಿಂಗ್ ಮತ್ತು ಪುನರ್ ವಿನ್ಯಾಸಗೊಳಿಸಿದ ಜಾಲತಾಣಗಳನ್ನು ಸೇರಿಸಿ ಭಾರಿಯಾಗಿ ಈ ಆಟದ ವ್ಯಾಪಾರ ಮಾಡಿದರು. ಈ ಆಟದ ಒಂದು ವಿಶೇಷ ಪ್ರತಿಯನ್ನು ಪ್ಲೇಸ್ಟೇಶನ್ 3 ಮತ್ತು ಎಕ್ಸ್‌ಬೊಕ್ಸ್ 360 ಇವೆರಡುಗಳಿಗೂ ಬಿಡುಗಡೆಗೊಳಿಸಲಾಯಿತು. 18 ಎಪ್ರಿಲ್ 2008ರ ಟೇಕ್-ಟು ಶೇರುದಾರರ ಸಭೆಯಲ್ಲಿ, ಟೇಕ್-ಟು ಸಿಇಓ ಬೆನ್ ಫೆಡರ್ ಈತನು ಜಿಟಿಎ IV ಇದು ಈಗಾಗಲೇ "ಬಂಗಾರವಾಗಿದೆ" ಹಾಗೂ "ತಯಾರಿಕೆಯಲ್ಲಿದ್ದು ಮತ್ತು ರಿಟೇಲರುಗಳತ್ತ ಸಾಗುತ್ತಿರುವ ಟ್ರಕ್ಕಿನಲ್ಲಿದೆ" ಎಂದು ಪ್ರಕಟಿಸಿದ. ಒಟ್ಟಿನಲ್ಲಿ, ಗ್ರಾಂಡ್ ಥೆಫ್ಟ್ ಆಟೊ IV ಇದನ್ನು ಮುಗಿಸಲು 1000 ಜನ ಮತ್ತು ಮೂರುವರೆ ವರ್ಷಗಳಿಗಿಂತ ಹೆಚ್ಚಿನ ಅವಧಿ ತೆಗೆದುಕೊಂಡಿತು. ಇದಕ್ಕೆ ಒಟ್ಟೂ ವೆಚ್ಚ ತಗುಲಿದ್ದು ಅಂದಾಜು 100 ಮಿಲಿಯನ್ ಡಾಲರುಗಳಾಗಿದ್ದು, ಈವರೆಗಿನ ತಯಾರಾದ ಅತ್ಯಂತ ಹೆಚ್ಚು ದುಬಾರಿ ಆಟವಾಗಿದೆ.